**Protokoll fra ombudsmøtet for Salten Skyttersamlag 2022.**

Fauske Hotell, lørdag 26. November.

Til stede: Totalt 24 personer. 22 ombud, derav 4 styremedlemmer. Videre møtte representant for HV-distrikt 14 og premieansvarlig Henning Ivarrud

Styret var representert ved: Kjell Sahl, Kristian Hansen, Lars Fossum og utdanningskontakt Inger Johanne Haabet.

Styremedlemmene Raymond Eliassen og Elias Vollan hadde forfall.

# Fremmøtte: Ombud:

Bodø Østre: Aud Sundsfjord, Inge Korsmo, Runar Finvåg, Einar Spillum og Knut Freng

Gildeskål: Ida Kristiansen, Bjørn Ronny Madsen

Lakså: Ketil Hansen, Kristian Hansen

Røsvik: Rune Åsbakk, Roar Åsbakk, Robert Fredheim Sandhornøya: Jarle Løvland, Håvard Henriksen, Kamilla S. Vollan Sulitjelma: Erik Hugås, Ståle Indregård

Valnesfjord: Lars Fossum, Tor-Einar Larsen Ørnes: Kjell Sahl, Einar Jensen

Øvrige fra styret: Inger Johanne Haabet

(referenten tillater seg å bemerke at det er høgst beklagelig, faktisk oppsiktsvekkende, at ikke samlagets største lag lar seg representere).

# Øvrige:

Premieansvarlig: Henning Ivarrud

Hv-distrikt 14: Kaptein Jan Peter Ysland

# Sak 1: Konstituering

Lederen ønsket ombud og gjester velkommen.

Deretter 1 min stillhet til minne om bortfalte skyttervenner siden sist.

|  |  |  |
| --- | --- | --- |
| Godkjenning av innkalling: | Godkjent |  |
| Godkjenning av saksliste:  Godkjenning av fullmakter: Valg av møteleder: | Godkjent  Godkjent Leder Kjell Sahl | enstemmig valgt |
| Valg av referent: | Henning Ivarrud | enstemmig valgt |

Valg av to ombud til å underskrive protokollen: Bodø Østre og Gildeskål enstemmig valgt. Inger Johanne Haabet og Aud Sundsfjord ble valgt til tellekorps.

# Sak 2: Årsmelding 2022 inkl rapportering

1. Lederen henviste til årsmeldingen (fra styret) som var sendt lagene på forhånd. Det fremkom ingen merknader.

**Vedtak**: *Årsmeldingen enstemmig vedtatt*.

# Rapport fra ungdomsutvalget.

Rapporten var dokumentert på forhånd.

Det ble bemerket at styret overfor DFS burde sette fokus på det voldsomme byråkratiet som en må gjennom for å få med seg ungdom på stevner.

Lar dette seg ikke forenkle?

Tillegg til resultater: Pål Simon Strøm, Saltdal, ble nr 2 på Skogsløp under LS. Dette i klasse junior/gutter, og hvorfor han fikk medalje.

# Rapport fra utdanningsleder.

Foruten fremlagt rapport orienterte Inger Johanne om at kanskje får Salten over nyttår *Kurs for nye tillitsvalgte* i lag og samlag. Da må lagene kjenne sin besøkelsestid. Hun minnet også om den sentrale *Skytterlagslederkonferansen* som arrangeres i januar 23. Et meget viktig forum for læring foruten å skaffe seg kontakter.

Påmeldingsfristen utløper 11. Desember.

# Rapport fra banekontakten.

Ingen merknader til fremlagt rapport. Banekontakten forhindret fra å møte.

# Rapport fra IT-kontakten.

Lars redegjorde for sin rapport. Fremhevet spesielt utfordringer når der arrangeres stevner som ikke følger DFS-program. Her må arrangøren sende ham resultatene. Kjell kommenterte det uheldige med at finalister som ikke møter til AN-finalen unnlater å si fra. Dermed får heller ikke reserver delta.

Det ble også minne om at ved deltakelse i feltkarusellen må påmelding skje senest innen 2. stevnet. Skytteren er selv ansvarlig for å melde seg på.

# Rapport Dugleiksmerket.

Henning orienterte og promoterte skytingen.

Rune Å. ga en liten innføring om hvordan registrere resultater i Mitt DFS (og dermed hele tiden ha kontroll på hvor langt en er kommet på ”stigen”.)

# Rapport Den norske Skyttermedalje.

Ketil orienterte. Også oppfordring til større deltakelse for å oppnå 2 gylte medaljer. Han signaliserte at etter neste år, ville han trekke seg som kontakt.

1. **Diverse resultater** (dokumentert til slutt i møteheftet)

Henning antydet at ”Oppsummeringsrapporter” fra SM m.fl. stevner trolig ville

opphøre fra hans side.

I. Ingen rapport fra **feltutvalget.**

**Vedtak**: *Alle rapporter som fulgte hovedårsmeldingen, enstemmig vedtatt med nevnte kommentarer.*

# Sak 3. Regnskap 2022 med revisjonsrapport.

Kasserer Einar redegjorde for resultat og balanse. Han leste også revisjonsrapporten fra 14.11.22.

**Vedtak**: *Regnskapet for 2022 enstemmig godkjent*.

# Sak 4. Diverse orienteringer.

***Terminliste 2023*** inkl tid for ombudsmøte.

BØS vil vurdere muligheten for å flytte frem AN 1 (grunnet konfirmasjon m.v.) Styret orienteres.

Ellers noen kommentarer og synspunkter på AN-skytinga generelt.

- Samarbeidsavtale med AN for 2023, og deretter slutt. Styret må i god tid vurdere hva alternativet skal være (også ny samarbeidspartner).

For publisering av resultater m.m. bør lagene vurdere å bruke lokalavisene. Husk ellers på samlagets side på facebook!

***Rana-Salten stevnet***, utfordringer.

Den forutsatte kontakt og samråd mellom samlagene er vanskelig å få til, se også tidligere omtale på ombudsmøter.

Synspunkter på å gå fra 2-dagers til 1-dags stevne. Både for og imot.

**Vedtak**: *Styret pålegges å ta en gjennomgang av hele statutt – og regelverket (inkl premiering). Forslaget sendes Rana for kommentar hvoretter det forsøkes å få en omforent konklusjon for fremtiden. Gjerne med virkning for 2023*.

# LS 2022.

Inge fra Bodø Østre orienterte.

* Ca 2700 deltakere (1200-1300 mindre enn normalt)
* Arrangøren hadde utfordringer i forhold til frivilligheten.
* Matserveringen ble satt bort. Vellykket
* Den tekniske gjennomføringen av skytinga gikk greit. Hadde på forhånd fått lånt en del maskiner for tilrettelegging, noen som var ganske viktig.
* Forholdet med sikkerhet ble en stor utfordring (stab på 20 mann)
* Brann. Politi, Førstehjelp var til stede.
* Camping/innkvartering gikk i hovedsak bra.

# Gavepremier. Takk til samlaget og lag i Salten som ga sitt bidrag!

* HV 14 var en uvurderlig ressurs; til hjelp.
* Økonomi, ja, hva skal en si ( i mangel av 1200 deltakere)? Kanskje et lite overskudd?

*Ombudsmøtet ga Bodø Østre skytterlag applaus for vel gjennomført arrangement!*

# HV-distrikt 14.

Kaptein Jan Peter Ysland representerte og orientert.

* HV deltok med opptil 217 mann.
* Mannskapene godt fornøgd.
* I 2023 blir det mere trening i noen områder. Altså større øvingsaktivitet.

*Da er det viktig hvor baner leies/brukes at der avholdes samtaler og befaring med øvingsleder i for-og etterkant.*

* HV har økt beredskap. HV og DFS må jobbe i lag!
* *Ysland oppfordret til å ha beredskapspakke hjemme!*

## *Distriktsrådet for HV 14*

Ståle Indregård var oppfordret til å si noen ord fra sitt ståsted som DFS sin representant i Distriktsrådet for HV 14. Han fortalte om rådets formål og mandat. Valgperioden er 4 år. En rekke organisasjoner er representert. Bl.a. NHO, LO, Norges Bondelag, Norsk Sanitetsforening, Røde Kors, reindrifta m.fl.

Ståle synes rådet er interessant.

Det har tett kontakt med distriktssjefen for HV 14; Finn Olav Helleberg.

## *Brødrene Lohnes pokal*.

Fra Jon Atle Lohne, en av eierne til tidligere Br.Lohnes sølvvarefabrikk, har samlaget fått en stor sølvpokal til bruk i sitt arbeid.

Henning orienterte om statutter som er utarbeidet (og godkjent av Lohne).

Det konkurreres om å få napp i pokalen på SM bane, og her er det muligheter for mange. Statuttene blir å finne på samlagets nettside.

## *Minnestund for Per Skjenken, Ytterstrand*.

Henning reflekterte litt fra minnestunden som var arrangert i august i år på Pers skytebane. Dette er en form for avslutning og markering av en personlighet som skytterlagene gjerne må ha i mente.

# Sak 5. Saker til behandling

Fra styret:

# Innskudd på åpne stevner og samlagsstevner.

Se saksframlegg og vedtak fra 2021.

Ida satt fokus på kostnadssiden for særlig ungdomsdeltakere.

Inge mente det måtte ses på premieinnskuddene i sin alminnelighet.

Alt i alt var ombudene tydelige på at en del av stevneinnskuddene burde reduseres.

**Vedtak**: Med grunnlag i synspunkter fremsatt på møtet pålegges styret å utarbeide forslag til revisjon som sendes lagene til uttalelse før endelig beslutning tas av styret.

Nye satser må være klar innen første åpne stevne i 2023. Gjeldende satser står ut året. Enstemmig vedtatt.

Innkomne saker:

- Fra Nord Norges Skytterkrets – ***premiering på NNM***.

Saksutredning med alternativer oversendt fra kretsen ble diskutert.

Salten er tydelige på at det ønskes ei endring, og et flertall går primært for alternativ 3. Dog er vi også åpne for alt 2 med forbehold for avklaring av noe som er uklart i saksfremstillingen.

Disse synspunkter meddeles kretsen, og tas for øvrig med som et grunnlag når saken skal diskuteres og avgjøres på Kretstinget 2023.

* Fra DFS: ***Klassestrukturen i DFS***.

Det ble ingen reell diskusjon på møtet.

Alle lag og medlemmer oppfordres til å gå inn på nettet for der å gi uttrykk for sin mening. Se e-mail fra DFS til samlag og lag av 12.10.22 og link til høring som der er angitt. Svarfrist 1. Januar 23.

* Fra samlaget: ***Regler for uttak til samlagsskyting LS og NNM***. Gjeldende regler er oppsummert i saksfremlegg, jfr også vedtak på ombudsmøtene i 2014 og 2015.

Bodø Østre fremmer forslag som følger:

*”Laget tas ut 9 dager før NNM og LS starter.*

*Det trenger da ikke å bli samme lag som skyter NNM som LS. Laget tas ut ved at man går inn på DFS sine sider på Norgestoppen*

*-100 på topp. Der velger man: Bane Hoved 25 skudd, kl 3-5, Salten, 4 stevner i år.*

*Da vil man få opp en liste hvor 1-4 er første laget på NNM og 5-8 er*

*2. Laget. Nr 9 vil da være reserve. Hvis noen ikke ønsker/ikke skal delta på NNM,så skal alltid de som har best ranking skyte på 1. Laget.*

*På LS er det de som har rangering 1-4 som skyter og med 5-6 som reserve.”*

**Vedtak**: *Forslaget fra BØS vedtas med tilføyelse av at dette også gjelder for veteranene. Ungdomsutvalget tar ut ungdomslaget etter samme prinsipp som for senior og veteran.*

# Sak 6. Valg på Kretstinget for Nord-Norge i 2023 (Skyttertinget 2024).

Saksfremlegget viser sittende styre og tillitsvalgte i kretsen. Her mangler bl.a. ungdomsleder. Henning bemerket at Salten gjerne burde være å finne blant de tillitsvalgte.

Samtidig orienterte han litt om valg som skal finne sted på Skyttertinget i 2024. Nord-Norges representant i valgkomiteen for Skyttertinget er *Ingeborg Aune Jørgensen*. Hun vil formodentlig i løpet av 2023 gjøre seg tanker om de viktige valg som skal finne sted. Hun tar nok gjerne imot forslag fra Salten. Henning anser det for viktig at Salten ikke blir ”stående igjen på perrongen” når sentrale verv etter hvert skal foreslås.

I forhold til fullmakt for å møte på Kretstinget i Alta sommeren 2023 ble følgende enstemmige **vedtak** fattet:

*Styret gis fullmakt til å velge representant fra Salten til Kretstinget 2023*.

# Sak 7. Budsjett 2023.

Einar orienterte om styrets forslag til budsjett.

**Vedtak**: *Med oppsplitting av posten ”Styremøter/styret” under Kostnader, enstemmig godkjent.*

# Sak 8. Valg i Salten skyttersamlag 2022.

Valgkomite for ombudsmøte 2022 har bestått av Ørnes- BØS(leder)- Sulitjelma. Valgkomiteens leder Inge Korsmo orienterte. Valgene ga følgende resultat: **Hovedstyre** for 2023 – velges for 2 år:

|  |  |  |  |
| --- | --- | --- | --- |
| Medlem: Medlem: Medlem: | Kjell Sahl Elias J Vollan  **Aud Sundsfjord** | (1 år igjen)  (1 år igjen)  (for 2 år) | ikke på valg ikke på valg  enstemmig valgt |
| (Kristian Hansen tar ikke gjenvalg) | | | |
| Medlem:  Medlem: | **Lars Fossum**  **Raymond Eliassen** | (for 2 år)  (for 2 år) | enstemmig gjenvalgt  enstemmig gjenvalgt |
| **Leder**: | **Kjell Sahl** | (for 1 år) | enstemmig gjenvalgt |
| **Nestleder**: | **Elias J Vollan** | ( for 1 år) | enstemmig valgt |
| **Vararepresentanter til styret** (i prioritert rekkefølge): | | | |
| **Jim Aronsen**  **Espen Larsen** | | (for 1 år)  (for 1 år) | enstemmig gjenvalgt  enstemmig valgt |
| **Robert Fredheim** | | (for 1 år) | enstemmig valgt |
| **Ungdomsutvalg** – velges for 2 år:  **Katarina Grønvik Strand** | | (for 2 år) | enstemmig valgt |
| **Geir Anders Hætta Berg**  Truls Hansen | | (for 2 år)  (1 år igjen) | enstemmig valgt  ikke på valg |

**Leder ungdomsutvalg** (også styremedlem):

**Katarina Grønvik Strand** (for 1 år) enstemmig valgt

# Vararepresentant til ungdomsutvalget:

|  |  |  |
| --- | --- | --- |
| **Pia Kosmo** | (for 2 år) | enstemmig valgt |
| **IT-kontakt**: Lars Fossum | (1 år igjen) | ikke på valg |

**Utdanningskontakt** (også styremedlem):

**Ida Kristiansen** (for 2 år) enstemmig valgt

(Inger Johanne Haabet tar ikke gjenvalg)

|  |  |  |
| --- | --- | --- |
| **Banekontakt** (velges for 4 år):  **Thor Arne Tobiassen** | (for 4 år) | enstemmig gjenvalgt |
| **Feltutvalg**:  Thomas Sørfjord – leder | (1 år igjen) | ikke på valg |
| Raymond Eliassen | (1 år igjen) | ikke på valg |
| **Revisorer** (1 år):  **Marit Westgård** | (for 1 år) | enstemmig gjenvalg |
| **Håvard Vik** | (for 1 år) | enstemmig gjenvalg |
| **Samlagsinstruktører**: **Ståle Indregård** | (for 2 år) | enstemmig gjenvalgt |
| Lars Andreas Nystad | (1 år igjen) | ikke på valg |
| 3. instruktør ikke valgt. |  |  |

# Representant til Kretstinget for Nord-Norge:

Styret har fullmakt til å utpeke den som skal representere, jfr sak 6. Som utgangspunkt deltar leder med nestleder som vara.

**Kasserer** blir antatt av styret.

For tiden har **Einar Magnus Jensen** dette vervet.

# Valgkomite for ombudsmøtet 2023:

**Saltdal (leder) – Halsa – Lakså.** Enstemmig valg

Det nevnes at midtveis i møtet ble det servert karbonade og kake!

………………………………………….

Så ble det gjennomført **premieutdeling** og utdeling av **hedersbevisninger** i regi av Henning og leder Kjell. Derfra nevnes:

# Dugleiksmerket:

* Alf Brandsæther, Røsvik 40-års diplom
* Oddvar Konradsen, Lakså 40-års diplom
* Kristian Hansen, Lakså 50-års diplom + DFS-skjold
* Henning Ivarrud 55-års diplom

# Den norske Skyttermedalje:

* Arnt Erik Aune, BØS Stjerne og krus
* Runar Finvåg, BØS Gylt medalje og diplom
* Noah Rommetveit, Ørnes Sølv medalje og diplom
* Vetle Kosmo, Valnesfjord Sølv medalje og diplom
* Bjørnar Brunes, Lakså Sølv medalje og diplom

# Hedersbevisninger:

* Ida Kristiansen, Gildeskål DFS takkediplom for fortjenstfullt virke
* Åse Grønvik Strand, BØS DFS takkediplom for fortjenstfullt virke
* Ståle Indregård, Sulitjelma DFS takkediplom for fortjenstfullt virke
* Lars Fossum, Valnesfjord DFS skjold for særlig god innsats for skyttersaken

**Samlagets fortjenstmedalje** ble tildelt **Kristian Hansen**, Lakså, for sin lange innsats til beste for skyttersaken.

Avslutningsvis takker lederen de som nå trer ut av sine verv for godt arbeid, og ønsker det nye styret og andre tillitsvalgte velkommen til innsats.

Lederen takker for fremmøte og ønsker alle vel hjem samt en fin førjulstid! Deretter avsluttes årets ombudsmøte (ca kl 1500).

Ida Kristiansen (sign) Aud Sundsfjord (sign)

Ombud for Gildeskål Ombud for Bodø Østre

Kjell Sahl (sign) Leder

Henning Ivarrud (sign) referent